Ανταλλακτικά Δίκτυα, αναλυτική παρουσίαση | ithacanet.gr\nΆρθρο | Σάβ, 07/23/2011 - 14:29\nΗ πρακτική του αντιπραγματισμού, δηλαδή η α-χρήματη ανταλλαγή αγαθών και υπηρεσιών, έχει βαθιές ρίζες στην ιστορία των ανθρώπινων κοινωνιών. Η εμφάνιση του νομίσματος ανέδειξε άλλα μακροοικονομικά υποδείγματα και ο αντιπραγματισμός περιορίστηκε σε αυθόρμητη και ανοργάνωτη τάση στις μικρές κοινότητες. Για τους κατοίκους των απομονωμένων νησιώτικων ή αγροτικών επαρχιών της ελληνικής επικράτειας οι εθιμικές πρακτικές ανταλλαγής λαδιού με γάλα, για παράδειγμα, καλύπτουν περισσότερες ανάγκες ίσως απ’ ό,τι οι συντάξεις των 350 ευρώ του ΟΓΑ. Από τα χωριά της Κρήτης και της Ηπείρου ώς την Ικαρία και την Αστυπάλαια, οι κάτοικοι ανταλλάσσουν τα πλεονάσματα της παραγωγής τους και τις υπηρεσίες για την ανέγερση και τη συντήρηση των σπιτιών τους.\nΟταν οι μισθωτοί των μεγάλων πόλεων βρίσκονται με το περίστροφο της εξαθλίωσης στον κρόταφο, η οικονομία βουλιάζει στην ύφεση και η κοινωνία στην εξαθλίωση, οι μέθοδοι του αντιπραγματισμού μετατρέπονται σε οδηγό επιβίωσης. Στο ερώτημα «και τώρα τι κάνουμε;» που ταλανίζει χιλιάδες ανθρώπους, η ανάπτυξη δομών αλληλεγγύης αναδεικνύεται ως συλλογική απάντηση αλλά και ανάχωμα στην αποδιοργάνωση του κοινωνικού ιστού. Γι’ αυτό τα εγχειρήματα ανταλλακτικής οικονομίας στη χώρα μας όχι μόνο μεγιστοποιούν την απήχησή τους το τελευταίο διάστημα, αλλά και πολλαπλασιάζονται.\nΟι μέθοδοι του αντιπραγματισμού έχουν διεθνείς εκφάνσεις και διαπιστευτήρια κοινωνικής χρησιμότητας, ιδίως σε περιόδους ύφεσης. Ανάμεσα σ’ αυτές ξεχωρίζει η περίπτωση της Αργεντινής, όπου το Trueque (ανταλλαγή) προσέλαβε διαστάσεις μαζικού κινήματος. Η πρώτη ομάδα συγκροτήθηκε το 1995 στο Μπερνάλ της περιφέρειας του Μπουένος Αϊρες, αντιπαραθέτοντας την αρχή του διάχυτου οφέλους στο ατομικό κέρδος. Κύτταρο της ομάδας είναι το κάθε μέλος, οι prosumidores (σύνθεση των λέξεων productores και consumidores), παραγωγοί και καταναλωτές ταυτόχρονα. Κεντρική ιδέα είναι ότι οι ανάγκες των ανθρώπων εξυπηρετούνται αδιαμεσολάβητα από το χρήμα και τους ενδιάμεσους κρίκους. Εκτιμάται ότι την περίοδο της κρίσης στην Αργεντινή, ο αριθμός των ανθρώπων που κάλυπταν εξ ολοκλήρου ή εν μέρει τις ανάγκες τους μέσω του Trueque άγγιξε τα 10 εκατομμύρια.\nH διακήρυξη αρχών του δικτύου αρχών ομάδων trueque\n1. Η πραγμάτωσή μας ως ανθρώπινων όντων δεν χρειάζεται να ρυθμίζεται από το χρήμα.\n2. Δεν επιζητούμε να προωθήσουμε αντικείμενα και υπηρεσίες αλλά να αλληλοβοηθηθούμε για να κατακτήσουμε ένα ανώτερο νόημα ζωής, μέσα από την εργασία, την κατανόηση και τη δίκαιη ανταλλαγή.\n3. Υποστηρίζουμε ότι είναι δυνατόν να αντικατασταθεί ο στείρος ανταγωνισμός, το κέρδος και η κερδοσκοπία από την αμοιβαιότητα ανάμεσα στα πρόσωπα.\n4. Πιστεύουμε ότι οι ενέργειές μας, τα προϊόντα και οι υπηρεσίες μπορούν να ανταποκριθούν σε δεοντολογικούς και οικολογικούς κανόνες διαφορετικούς από εκείνους που υπαγορεύει η αγορά, ο καταναλωτισμός και η αναζήτηση βραχυπρόθεσμου οφέλους.\n5. Οι μόνες προϋποθέσεις για να γίνει κανείς μέλος του Δικτύου Trueque είναι να συμμετέχει στις συγκεντρώσεις και να είναι παραγωγός και καταναλωτής αγαθών, υπηρεσιών και γνώσεων, στο πλαίσιο των υποδείξεων των Κύκλων Ποιότητας και Αυτοβοήθειας.\n6. Κάθε μέλος είναι ο αποκλειστικός υπεύθυνος για τις πράξεις, τα προϊόντα και τις υπηρεσίες του.\n7. Θεωρούμε ότι το να συμμετέχεις σε μια ομάδα δεν συνεπάγεται κανένα δεσμό εξάρτησης, καθώς η ατομική συμμετοχή είναι ελεύθερη και με δυνατότητα επέκτασης σε όλες τις ομάδες του δικτύου.\n8. Υποστηρίζουμε ότι δεν είναι απαραίτητο οι ομάδες να οργανώνονται τυπικά, με σταθερό τρόπο, εφόσον ο χαρακτήρας του δικτύου συνεπάγεται τη διαρκή εναλλαγή ρόλων και λειτουργιών.\n9. Πιστεύουμε πως είναι δυνατόν να συνδυάσουμε την αυτονομία των ομάδων στη διαχείριση των εσωτερικών τους υποθέσεων, με την εφαρμογή των βασικών αρχών που διέπουν τη συμμετοχή στο δίκτυο.\n10. Πιστεύουμε ότι θα πρέπει οι συμμετέχοντες στο δίκτυο να μην υποστηρίζουμε και να ενισχύουμε οικονομικά –ως μέλη του δικτύου– μια υπόθεση ξένη προς το δίκτυο για να μην παρεκλίνουμε από τους στόχους που μας ενώνουν.\n11. Θεωρούμε ότι το καλύτερο παράδειγμα είναι η δική μας συμπεριφορά στο περιβάλλον του δικτύου και στη ζωή μας έξω από αυτό. Τηρούμε εχεμύθεια για τις ιδιωτικές υποθέσεις και σύνεση στον δημόσιο χειρισμό των θεμάτων του δικτύου που επηρεάζουν την ανάπτυξή του.\n12. Πιστεύουμε βαθιά σε μια ιδέα προόδου η οποία είναι συνέπεια της βιώσιμης ευημερίας του μεγαλύτερου δυνατού αριθμού προσώπων μέσα στις κοινωνίες.\nΑνταλλακτικά Δίκτυα στην Ελλάδα\nO Σκοροχώρος βρίσκεται στην γωνία Ζ. Πηγής & Ερεσού στα Εξάρχεια,Αθήνα\nΤηλέφωνο επικοινωνίας 6985868544\nΩς εργαλείο κοινωνικοποίησης και ενδυνάμωσης του ατόμου, η Τράπεζα Χρόνου είναι:\nΣε μια τράπεζα χρόνου, ένας γιατρός ή δικηγόρος που προσφέρει μια ώρα επαγγελματικών υπηρεσιών, δικαιούται μια ώρα άλλων υπηρεσιών, όπως βάψιμο, μαγείρεμα, φύλαξη ηλικιωμένου, πράγματα δηλαδή που μπορεί να προσφέρει κι ένα όχι ειδικευμένο άτομο. Κάθε άτομο που γίνεται μέλος, πρέπει να νοιώθει την εμπιστοσύνη από και προς τους άλλους εταίρους. Δεν υποχρεώνεται να κάνει τίποτα που δεν έχει προσφερθεί το ίδιο να κάνει αλλά πρέπει να προσπαθήσει να αποδώσει το καλύτερο που μπορεί. Κάθε άτομο περιγράφει τι θα μπορούσε να προσφέρει και τι υπηρεσίες είναι πιθανό να χρειαστεί.\nΣυμμετέχει όποιος θέλει, συμπληρώνοντας μια απλή αίτηση και έχει καθιερωθεί προθεσμία λήξης των πιστωμένων μονάδων, ώστε να έχει κίνητρο ο δικαιούχος να τις ξοδέψει αντί να τις αποταμιεύει.\nΓια να γίνετε μέλος της τράπεζας χρόνου, αποστείλετε email εδώ\nΔίκτυο Ανταλλαγών και Αλληλεγγύης Μαγνησιας\nΟι βασικοί στόχοι του “Πελίτι” είναι: η συλλογή, διατήρηση και διάδοση των ντόπιων ποικιλιών, η ανταλλαγή αγαθών και υπηρεσιών χωρίς τη μεσολάβηση του χρήματος, καθώς και η δημιουργία μιας εναλλακτικής κοινότητας με κύριο άξονα τη διατήρηση των ντόπιων ποικιλιών. Το 2002 ξεκίνησε , και συνεχίζει μέχρι σήμερα, το Πανελλαδικό Δίκτυο Ανταλλαγής Αγαθών και Υπηρεσιών Χωρίς Χρήματα στις περιφέρειες της Βόρειας Ελλάδας. Για πληροφορίες,εδώ\nΤράπεζα Χρόνου της Συνέλευσης Πλατείας Συντάγματος\nΣτα πλαίσια δημιουργίας νέων μορφών αλληλεγγύης και με κύριο στόχο την καταπολέμηση της αποξένωσης, του ατομικισμού και της κρίσης που βιώνει η κοινωνία μας, δημιουργήσαμε την Τράπεζα Χρόνου. Η Τράπεζα Χρόνου είναι ένα δίκτυο ανταλλαγής υπηρεσιών και γνώσεων που υποστηρίζεται από τη δική της μονάδα συναλλαγής –τον χρόνο-.\nΤο χωρίς ευρώ αποτελεί μια διαδικτυακή υπηρεσία αναταλλαγής προιόντων ή υπηρεσιών, χωρίς την μεσολάβηση του χρήματος.Στόχοι της υπηρεσίας είναι η δημιουργία μιας εναλλακτικής κοινότητας,καθώς και η διατήρηση και διάδοση των ντόπιων προιόντων.\nΗ Σ.ΠΑ.ΜΕ. αποτελεί πρακτικό εγχείρημα κάποιων ανθρώπων που προσπαθούν να δράσουν συλλογικά λειτουργώντας ως μέλη μιας κοινότητας. Θέλουμε να συμβάλουμε με όποιο τρόπο μπορούμε στη δημιουργία δικτύων αλληλοϋποστήριξης συνεταιριστικών προϊόντων, επιδιώκοντας τη διάθεση τους σε συνεταιριστικά πρατήρια από τους ίδιους τους συνεταιρισμούς και παραγωγούς, παρακάμπτοντας έτσι το ρόλο των μεσαζόντων. Προσπαθούμε να βοηθήσουμε στην εμβάθυνση των σχέσεων συνεργασίας μεταξύ των μελών των συνεταιρισμών με τους οποίους είμαστε σε επαφή, με στόχο την οργάνωση συνεταιρισμών μικρής κλίμακας, με οριζόντια οργάνωση και οικολογικό χαρακτήρα. Αυτά τα χαρακτηριστικά αποτελούν και τα βασικά (αλλά όχι απόλυτα) κριτήρια που θέτουμε στη συνεργασία μας με τους συνεταιρισμούς.\nΜπορείτε να βρείτε το Φασούλι στο facebook εδώ\nΜερικές ακόμη προτάσεις εναλλακτικής οικονομίας που θα παρουσιαστούν σε επόμενο αρθρο\nΟβολός, Δώσε πάρε, Λόγω τιμής, nosotros, synapeiro\nΣύντομο URL :http://wp.me/pyR3u-7xi


Τρίτη, 13 Απριλίου 2021 11:58:25 ΜΜ\nΑρχική›Απόψεις›Από θέσεως...›Γιώργος Σμυρνής›Ο «Λίνκολν» και ο Ομπάμα\n11:36 - 04 Μαρ 2013\nΗ ταινία για τον Πρόεδρο των ΗΠΑ που κέρδισε τον εμφύλιο κι απελευθέρωσε τους σκλάβους δεν άρεσε σε αρκετούς σινεφίλ, γιατί την βρήκαν πολύ πολιτική ή πολύ ιστορική, ότι απευθυνόταν μόνο στους Αμερικανούς και γενικά τους κούραζε. Εγώ την βρήκα εξαιρετικά ενδιαφέρουσα ιστορική και πολιτική ταινία, για διάφορους λόγους, ένας εκ των οποίων είναι ότι μου θυμίζει έντονα σε κάποια σημεία την πολιτική πραγματικότητα της Αμερικής σήμερα.\nΤότε ο Λίνκολν, ως αρχηγός των ρεπουμπλικανών, χρειαζόταν την σύμπραξη δημοκρατικών βουλευτών για να περάσει από το Κογκρέσο την 13η τροπολογία για την κατάργηση της δουλείας. Η ταινία του Σπίλμπεργκ δείχνει πώς η 13η τροπολογία πέρασε και η δουλεία καταργήθηκε λίγο πριν συνθηκολογήσουν οι Νότιες Πολιτείες και τελειώσει ο Εμφύλιος. Ο Λίνκολν δεν είχε δυσκολία μόνο να κερδίσει ψήφους δημοκρατικών γερουσιαστών, αλλά να κρατήσει και τους δικούς του. Αυτό επιτεύχθηκε μετά από αιματηρές διαπραγματεύσεις, συμφωνίες με τον Διάβολο σε κάποιες περιπτώσεις και περίτεχνους πολιτικούς ελιγμούς ενός οραματιστή ηγέτη.\nΣήμερα οι ΗΠΑ είναι τελείως διαφορετικές και τα μεγέθη και τα πολιτικά και οικονομικά ζητούμενα είναι επίσης διαφορετικά. Όμως το πολιτικό τους σύστημα παραμένει το ίδιο σε πολλά πράγματα. Και ο Μπαράκ Ομπάμα, αρχηγός των Δημοκρατικών, αντιμετωπίζει ανάλογες δυσκολίες στο να περάσει την δική του πολιτική στο Κογκρέσο, το οποίο ελέγχεται από τους Ρεπουμπλικανούς. Κάθε χρόνο το ζήτημα είναι τα δημοσιονομικά. Κρίσιμο κομμάτι, γιατί το χρέος και το έλλειμμα των ΗΠΑ είναι υψηλά, αλλά αν προσπαθήσουν να τα ελέγξουν με απότομες περικοπές, η οικονομία τους θα πέσει σε ύφεση και θα εκτιναχθεί η ανεργία.\nΑυτή η σύγκρουση μεταξύ Λευκού Οίκου και Κογκρέσου έχει δώσει ήδη πολλά επεισόδια και θα συνεχίσει να δίνει. Το τελευταίο το είχαμε την περασμένη εβδομάδα, όταν αυτόματες περικοπές στον προϋπολογισμό της ομοσπονδιακής κυβέρνησης των Ηνωμένων Πολιτειών, τέθηκαν επίσημα σε ισχύ, με την υπογραφή από τον πρόεδρο Μπαράκ Ομπάμα του εκτελεστικού διατάγματος. Οι περικοπές αυτές είναι της τάξης των 85 δισ. δολαρίων. Ο Ομπάμα υποχρεώθηκε από το νόμο να τις θέσει σε ισχύ, ελλείψει συμφωνίας μεταξύ Ρεπουμπλικάνων και Δημοκρατών για μια εναλλακτική λύση. Οποιαδήποτε στιγμή μέσα στο οικονομικό έτος 2013 επιτευχθεί τελικά συμφωνία ανάμεσα στις δύο παρατάξεις, οι περικοπές ακυρώνονται.\nΤην Παρασκευή, ο Ομπάμα σε συνέντευξη τύπου χαρακτήρισε τις περικοπές ως «ηλιθιότητα», λέγοντας ότι θα κοστίσουν θέσεις εργασίας στις Ηνωμένες Πολιτείες και θα έχουν σαφές αντίκτυπο στην οικονομία. Κι έριξε όλη την ευθύνη στους Ρεπουμπλικάνους, τονίζοντας ότι για να γλιτώσουν φοροαπαλλαγές για τα ανώτερα εισοδήματα, επιβάλλουν περικοπές στις δημόσιες δαπάνες που θα πλήξουν την οικονομία και την μεσαία τάξη.\nΟ ίδιος ο Αμερικανός πρόεδρος δήλωσε ότι δεν μπορεί να αναγκάσει τους ρεπουμπλικανούς βουλευτές να κάνουν το σωστό, γιατί δεν είναι τύραννος. Θυμήθηκε επίσης τον Πόλεμο των Άστρων και δήλωσε ότι δεν μπορεί, όπως είπε χαρακτηριστικά, να τους επηρεάσει το μυαλό με κόλπα των Τζεντάι ("Jedi mind meld" ήταν η ακριβής του διατύπωση). Είναι δουλειά του αμερικανικού λαού να τους πείσει.\nΟ Ομπάμα δεν αντιμετωπίζει καταστάσεις ανάλογης ιστορικής κρισιμότητας για την χώρα του με αυτές του Λίνκολν, οπότε δεν θα μείνει στην ιστορία ως ένας ηγέτης αντίστοιχης εμβέλειας. Όμως οι συγκρούσεις του με το Κογκρέσο θυμίζουν τις δυσκολίες που αντιμετώπισε ο Λίνκολν για να περάσει την 13η τροπολογία. Κι ο Ομπάμα θα πρέπει να μιμηθεί την διπλωματικότητα, την αποφασιστικότητα και την ικανότητα σε ελιγμούς του Λίνκολν, για να καταφέρει να περάσει την δική του οικονομική πολιτική.\nΗ ταινία του Σπίλμπεργκ δίνει στους μη Αμερικανούς θεατές μια ευκαιρία να καταλάβουν πώς λειτουργεί το αμερικανικό πολιτικό σύστημα. Αλλά, πιστεύω ότι κι ο ίδιος ο σκηνοθέτης και οι σεναριογράφοι του άντλησαν έμπνευση από το σύγχρονο πολιτικό σκηνικό των ΗΠΑ, στην διαμόρφωση του πολιτικού περιβάλλοντος της ταινίας για τον Λίνκολν.


Ιταλία: Είκοσι τόνοι χασίς κατασχέθηκαν στο Παλέρμο\nΠέμπτη, 09-Αυγ-2018 12:53\nΙταλία: Είκοσι τόνοι χασίς κατασχέθηκαν στο λιμάνι του Παλέρμο\nΤα έντεκα μέλη του πληρώματος, με υπηκοότητα Μαυροβουνίου, συνελήφθησαν. Το πλοίο εντοπίσθηκε σε διεθνή χωρικά ύδατα και ζητήθηκε από τον καπετάνιο να αλλάξει πορεία πλεύσης και να κατευθυνθεί προς το λιμάνι του Παλέρμο της Σικελίας, όπου και πραγματοποιήθηκε ο έλεγχος.\nΤο σκάφος είχε ξεκινήσει το ταξίδι του από τις Κανάριες νήσους με επόμενο προορισμό την Αλεξάνδρεια της Αιγύπτου. Ενώ βρισκόταν, όμως, κοντά στις ακτές της βόρειας Αφρικής, είχε σβήσει επανειλημμένα το μηχάνημα που επιτρέπει τον εντοπισμό της ακριβούς θέσης του.\nΗ αξία των ναρκωτικών που κατασχέθηκαν, μέσα σε 650 σάκους, αγγίζει τα διακόσια εκατομμύρια ευρώ.


Έντονες φήμες για Μολέδο! | Kontasas\nΑρχική / ΑΘΛΗΤΙΚΑ / Έντονες φήμες για Μολέδο!\nΟ Ροντρίγκο Μολέδο είναι ένας από τους ποδοσφαιριστές που ξεχωρίζουν στο ρόστερ του Παναθηναϊκού. Είναι λογικό να έχει προσελκύσει το ενδιαφέρον αρκετών ομάδων, με κάποιες από αυτές πριν από λίγο καιρό να έχουν… χτυπήσει την πόρτα των «πράσινων» χωρίς ωστόσο να προχωρήσει το θέμα.\nΗ φημολογία πως έχει φτάσει πρόταση για παραχώρηση του Βραζιλιάνου, την οποία μάλιστα ο Παναθηναϊκός δέχθηκε και συζητάει, «φούντωσε» ξανά το βράδυ της Τρίτης.\nΠροηγούμενο Σειρήνες πολέμου – Κιμ Γιονγκ Ουν: Θα χτυπήσουμε αμερικανικό έδαφος – Τραμπ: Φωτιά και οργή…\nΕπόμενο Ραντεβού το Σεπτέμβρη: Νέα ημερομηνία για το… τέλος του κόσμου (βίντεο)